Toshkent shahrida kichik sanoat zonalarini tashkil etish toʻgʻrisida
(resolution, 2025-01-01)

Kichik biznes va xususiy tadbirkorlikni rivojlantirish borasida amalga oshirilgan izchil chora-tadbirlar doirasida Toshkent shahrida Yunusobod, Sergeli va Yakkasaroy tumanlaridagi foydalanilmayotgan korxonalar negizida kichik sanoat zonalari barpo etilgani va muvaffaqiyatli faoliyat yuritayotgani, ularning hududida toʻqimachilik, kimyo, oziq-ovqat, elektrotexnika mahsulotlari, mebel, zamonaviy qurilish materiallari hamda ichki va tashqi bozorda xaridorgir boʻlgan boshqa tayyor mahsulotlar ishlab chiqaruvchi 513 ta kichik korxonalar faoliyat yuritayotgani qayd etilsin. 2016-yilning oʻzida ushbu korxonalar tomonidan 1,1 trln soʻmlik mahsulot ishlab chiqarildi, 140 mln AQSH dollaridan ortiq qiymatdagi tovarlar eksport qilindi, 11 mingdan ortiq yangi ish oʻrinlari yaratildi. Yangi raqobatdosh ishlab chiqarishlar va kichik korxonalar rivojlanishini yanada qoʻllab-quvvatlash, ularning muhandislik kommunikatsiyalari va zarur infratuzilma bilan taʼminlangan alohida hududlarda toʻplanishini taʼminlash, sanoat kooperatsiyasini chuqurlashtirish, ilmiy-texnika va innovatsion salohiyatni mustahkamlash, shu asosda ishlab chiqarish sohasida yangi ish oʻrinlarini yaratish hamda aholi bandligini oshirish maqsadida: 1. Toshkent shahar hokimligi, Oʻzbekiston Respublikasi Iqtisodiyot vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasining Toshkent shahrida 1-ilovada keltirilgan ishlab chiqarish maydonlari va yer uchastkalari negizida kichik sanoat zonalarini (keyingi oʻrinlarda — KSZ) tashkil etish toʻgʻrisidagi takliflari qabul qilinsin. 2. Belgilansinki, KSZ hududidagi ishlab chiqarish maydonlari va yer uchastkalari tadbirkorlik subyektlariga uzoq muddatli 10 yillik ijaraga, keyinchalik ijara muddatini yana 10 yilga uzaytirish imkoniyati bilan (loyihalarni amalga oshirish toʻgʻrisidagi kelishuvlarni bajarish hamda barcha soliqlar va boshqa majburiy toʻlovlarni oʻz vaqtida toʻlash sharti bilan) ijara toʻlovining quyidagi imtiyozli stavkalari asosida beriladi: ishlab chiqarish maydonlari uchun — ijaraga olingan maydonda amalga oshirilayotgan faoliyat turidan kelib chiqib, ortib boradigan koeffitsiyentni qoʻllamasdan, davlat koʻchmas mulkidan foydalanish uchun ijara toʻlovining eng kam stavkasi miqdorida; yer uchastkalari uchun — qoʻshimcha koeffitsiyentlarni qoʻllamasdan, Toshkent shahridagi yer uchastkalaridan foydalanganlik uchun yuridik shaxslarga solinadigan yer soligʻining eng kam stavkasi miqdorida. 3. Belgilab qoʻyilsinki: KSZ ishtirokchilariga davlat xizmatlari KSZ hududlarida tashkil etiladigan Davlat xizmatlari markazlari tomonidan koʻrsatiladi; KSZ ishtirokchilariga ular mahsulotlarini eksport qilishda koʻmaklashish maqsadida KSZ hududida Kichik biznes va xususiy tadbirkorlik subyektlari eksportini qoʻllab-quvvatlash jamgʻarmasining vakolatxonalari tashkil etiladi; KSZning zarur tashqi muhandislik kommunikatsiyalari va infratuzilmasini qurish uning chegarasiga tadbirkorlik subyektlarini joylashtirish boʻyicha ishlab chiqilgan loyihalarga muvofiq, Toshkent shahrining shahar budjeti mablagʻlari, shuningdek, “Oʻzbekenergo” AJ, “Oʻztransgaz” AKning shaxsiy mablagʻlari hisobidan amalga oshiriladi; KSZ koʻchmas mulkiga boʻlgan huquqlarni davlat roʻyxatidan oʻtkazish davlat yer tuzish va koʻchmas mulk kadastri korxonalari tomonidan toʻlov undirilmasdan amalga oshiriladi; KSZ faoliyati Vazirlar Mahkamasining 2020-yil 9-martdagi 134-son qarori bilan tasdiqlangan Kichik sanoat zonalari toʻgʻrisidagi nizomga muvofiq amalga oshiriladi. 4. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi manfaatdor vazirlik va idoralar, xoʻjalik boshqaruvi organlari bilan birgalikda KSZ tashkil etish maqsadida bir oy muddatda 1-ilovaga muvofiq, davlat mulki obyektlarining belgilangan tartibda Toshkent shahar hokimligi tasarrufiga oʻtkazilishini, shuningdek tarkibida davlat ulushi boʻlgan xoʻjalik jamiyatlari boshqaruv organlari va xoʻjalik boshqaruvi organlari majlislarida foydalanilmayotgan obyektlarni ularning ustav jamgʻarmalaridagi davlat ulushi va xoʻjalik boshqaruvi organlari ulushini topshirilayotgan aktivlarning baholash qiymati summasiga tegishlicha kamaytirgan holda Toshkent shahar hokimiyati tasarrufiga oʻtkazish masalasi koʻrib chiqilishini taʼminlasin. 5. Toshkent shahar hokimligiga: ikki oy muddatda 1-ilovaga muvofiq, ishlab chiqarish maydonlari va yer uchastkalari negizida KSZ barpo etish toʻgʻrisida qaror qabul qilsin va ular faoliyatini tashkil etish boʻyicha chora-tadbirlar kompleksini amalga oshirsin; loyihalashtirish tashkilotlarini jalb qilgan holda mahalliy budjet mablagʻlari hisobidan KSZdan tashqaridagi zarur muhandislik-kommunikatsiya tarmoqlarini qurish, tegishli infratuzilmani barpo etish, shaharsozlik, sanitariya, yongʻinga qarshi, tabiatni muhofaza qilish talablariga soʻzsiz rioya etishni nazarda tutadigan tegishli loyiha-reja hujjatlarini ishlab chiqishni tashkil etsin va ularni belgilangan tartibda tasdiqlasin; Oʻzbekiston Respublikasi Iqtisodiyot vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Adliya vazirligi bilan birgalikda loyihalarni amalga oshirish toʻgʻrisidagi kelishuv, ishlab chiqarish maydonlarini uzoq muddatli ijaraga berish shartnomasi (balansda saqlovchi nomidan) va KSZ hududida xizmat koʻrsatish shartnomasining namunaviy shakllarini ishlab chiqsin. 6. “Oʻzbekenergo” AJ, “Oʻztransgaz” AK va Toshkent shahar hokimligi rahbarlari zimmasiga KSZda joylashtirilgan tadbirkorlik subyektlarini ularning ishlab chiqarish ehtiyojlariga muvofiq, elektr energiyasi, tabiiy gaz (resurs va transport imkoniyatlarini hisobga olgan holda) va boshqa turdagi kommunal xizmatlar bilan uzluksiz taʼminlash uchun shaxsiy javobgarlik yuklansin. 8. Oʻzbekiston Respublikasi Adliya vazirligi Axborot texnologiyalari va kommunikatsiyalarni rivojlantirish vazirligi, Moliya vazirligi hamda Toshkent shahar hokimligi bilan birgalikda bir oy muddatda KSZ hududida tadbirkorlik subyektlariga “yagona darcha” tamoyili asosida davlat xizmatlari koʻrsatish boʻyicha yagona markazlarni tashkil etsinlar. 9. Tijorat banklarining KSZda ishtirok etuvchi tashkilotlarga bank xizmatlari koʻrsatishi uchun Toshkent shahridagi KSZ hududida 2-ilovaga muvofiq, mini-banklar tashkil etish toʻgʻrisidagi takliflari qabul qilinsin. 10. “Oʻzstandart” agentligi KSZda ishtirok etuvchi tashkilotlarga standartlashtirish, metrologiya, sifat menejmenti tizimlarini joriy qilish, mahsulotni sertifikatlashtirish, markirovkalash, qadoqlash masalalarida belgilangan tartibda amaliy koʻmak koʻrsatsin. 14. Toshkent shahar hokimligi, Oʻzbekiston Savdo-sanoat palatasi, Oʻzbekiston Respublikasi Iqtisodiyot vazirligi, vazirliklar, idora va xoʻjaliklar birlashmalari: bir oy muddatda Oʻzbekiston Respublikasi Iqtisodiyot vazirligi tomonidan shakllantirilgan KSZda ishlab chiqarilishi oʻzlashtirilishi uchun tavsiya qilinayotgan tayyor mahsulotlar, materiallar va butlovchi buyumlar roʻyxati tadbirkorlik subyektlariga yetkazishini; ikki oy muddatda KSZda oʻzlashtirilishi lozim boʻlgan tayyor mahsulotlar, materiallar va butlovchi buyumlarni ishlab chiqarish korxonalarini joylashtirish boʻyicha aniq takliflar — “yoʻl xaritalari” ishlab chiqarishini taʼminlasin. 15. Oʻzbekiston Respublikasi Vazirlar Mahkamasiga Toshkent shahar hokimligi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston Respublikasi Iqtisodiyot vazirligi tomonidan faoliyat yuritmayotgan, past rentabelli va zarar koʻrib ishlayotgan korxonalar, boʻshab yotgan va samarali foydalanilmayotgan obyektlar va yer uchastkalarini aniqlash boʻyicha oʻtkazilayotgan tahlil natijalari asosida taqdim etilgan asoslangan takliflar asosida ushbu qarorning 1-ilovasiga oʻzgartirish va qoʻshimchalar kiritish huquqi berilsin. 16. Ushbu qarorning ijrosini nazorat qilish Oʻzbekiston Respublikasi Bosh vaziri A.N. Aripov va Toshkent shahar hokimi R.J. Usmonov zimmasiga yuklansin. T/rKichik sanoat zonalarining nomiHudud va maydonlar nomiMaydoni(ga)*Bino, inshootlar maydoni (ming kv. m.)*1.Mirzo Ulugʻbek kichik sanoat zonasiSobiq “TTZ” zavodi hududining bir qismi**38,8117,152.Olmazor kichik sanoat zonasi“ONIKS” AJ ishlab chiqarish hududi***14,1823.Uchtepa kichik sanoat zonasi“Aoks plyus biznes” MCHJ (sobiq “Signal” IIB) ishlab chiqarish hududi5,125,64.Chilonzor kichik sanoat zonasi“Sovplastital” MCHJ “2-sonli ishlab chiqarish va omborxonalar” binolari (bino qismlari) va inshootlari2,621,4“Rele va avtomatika” AJ ishlab chiqarish hududining bir qismi1,05,55.Bektemir kichik sanoat zonasiSobiq “Motor zavodi” AJ 2-hududidagi bino va inshootlar5,029 № Kichik sanoat zonasining nomi Tijorat bankining nomi 1. Mirzo Ulugʻbek kichik sanoat zonasi “Ipoteka-bank” ATIB “Oʻzsanoatqurilishbank” ATB 2. Olmazor kichik sanoat zonasi “Oʻzsanoatqurilishbank” ATB 3. Mirobod kichik sanoat zonasi “Kapitalbank” ATB 4. Chilonzor kichik sanoat zonasi “Oʻzsanoatqurilishbank” ATB 5. Bektemir kichik sanoat zonasi AT “Xalq banki” 6. Yakkasaroy kichik sanoat zonasi “Asaka” ATB 7. Yunusobod kichik sanoat zonasi “Oʻzsanoatqurilishbank” ATB 8. Sergeli kichik sanoat zonasi “Asaka” ATB